CELEX: 62011CN0174
Language: el
Date: 2011-04-13 00:00:00
Title: Υπόθεση C-174/11: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 13 Απριλίου 2011 — Finanzamt Steglitz κατά Ines Zimmermann

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/10
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 13 Απριλίου 2011 — Finanzamt Steglitz κατά Ines Zimmermann
   (Υπόθεση C-174/11)
   2011/C 226/17
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Αναιρεσείον: Finanzamt Steglitz
   
      Αναιρεσίβλητη: Ines Zimmermann
   
      Προδικαστικά ερωτήματα
   
   
               1)
            
            
               Παρέχει το άρθρο 13 Α, παράγραφος 1, στοιχείο ζ' και/ή παράγραφος 2, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών (1), τη δυνατότητα στον εθνικό νομοθέτη να εξαρτά την απαλλαγή από τον φόρο των παροχών κατ’ οίκον περιθάλψεως στους ασθενείς ή στους χρήζοντες τέτοιας ιατρικής περιθάλψεως από το κατά πόσον, στην περίπτωση των ιδρυμάτων αυτών, «[ανέλαβαν] τις ιατρικές και φαρμακευτικές δαπάνες […] κατά τη διάρκεια του προηγουμένου έτους εν όλω ή εν μέρει και τουλάχιστον κατά τα δύο τρίτα των περιπτώσεων οι εκ του νόμου οργανισμοί κοινωνικής ασφαλίσεως ή κοινωνικής πρόνοιας» (άρθρο 4, σημείο 16, στοιχείο ε', του νόμου για τον φόρο κύκλου εργασιών 1993);
            
         
               2)
            
            
               Έχει σημασία, λαμβανομένης υπόψη της αρχής της ουδετερότητας του φόρου προστιθέμενης αξίας, για την απάντηση στο ερώτημα αυτό το γεγονός ότι ο εθνικός νομοθέτης θεωρεί τις ίδιες παροχές, υπό διαφορετικές προϋποθέσεις, ως απαλλασσόμενες του φόρου, όταν εκτελούνται από επισήμως αναγνωρισμένες ενώσεις εθελοντικής κοινωνικής πρόνοιας και από εξυπηρετούντες την εθελοντική κοινωνική πρόνοια οργανισμούς, ενώσεις προσώπων και σύνολα περιουσιακών στοιχείων που αποτελούν μέλη ενώσεως κοινωνικής πρόνοιας [άρθρο 4, σημείο 18, του Umsatzsteuergesetz 1993 (νόμου περί του φόρου κύκλου εργασιών του 1993)];
            
         
      (1)  ΕΕ L 145, σ. 1.